CELEX: 22014D0168
Language: mt
Date: 2014-09-25 00:00:00
Title: Deċiżjoni tal-Kumitat Konġunt taż-ŻEE Nru 168/2014 tal-25 ta' Settembru 2014 li temenda l-Anness I (Kwistjonijiet veterinarji u fitosanitarji) tal-Ftehim ŻEE [2015/1236]

30.7.2015   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 202/13
               
            DEĊIŻJONI TAL-KUMITAT KONĠUNT TAŻ-ŻEE
      Nru 168/2014
      tal-25 ta' Settembru 2014
      li temenda l-Anness I (Kwistjonijiet veterinarji u fitosanitarji) tal-Ftehim ŻEE [2015/1236]
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikolu 98 tiegħu,
      Billi:
      
                  (1)
               
               
                  Ir-Regolament ta' Implimentazzjoni tal-Kummissjoni (UE) Nru 302/2014 tal-25 ta' Marzu 2014 li jikkonċerna l-awtorizzazzjoni ta' preparazzjoni tal-endo-1,3(4)-beta-glukanażi prodott mit-Trichoderma reesei (CBS 126896) bħala addittiv tal-għalf għat-tiġieġ għat-tismin u ħnienes miftuma (detentur tal-awtorizzazzjoni ROAL Oy) (1) jiġi inkorporat fil-Ftehim ŻEE.
               
            
                  (2)
               
               
                  Ir-Regolament ta' Implimentazzjoni tal-Kummissjoni (UE) Nru 304/2014 tal-25 ta' Marzu 2014 dwar l-awtorizzazzjoni tal-preparazzjonijiet tal-Enterococcus faecium NCIMB 10415, l-Enterococcus faecium DSM 22502 u l-Pediococcus acidilactici CNCM I-3237 bħala addittivi tal-għalf għal kull speċi ta' annimal (2) jiġi inkorporat fil-Ftehim ŻEE.
               
            
                  (3)
               
               
                  Ir-Regolament ta' Implimentazzjoni tal-Kummissjoni (UE) Nru 305/2014 tal-25 ta' Marzu 2014 dwar l-awtorizzazzjoni tal-aċidu propjoniku, il-propjonat tas-sodju u l-propjonat tal-ammonju bħala addittivi tal-għalf għall-ispeċijiet tal-annimali kollha ħlief ir-ruminanti, il-majjali u t-tjur (3) jiġi inkorporat fil-Ftehim ŻEE.
               
            
                  (4)
               
               
                  Din id-Deċiżjoni tikkonċerna l-leġiżlazzjoni dwar l-għalf. Il-leġiżlazzjoni li tirrigwarda l-għalf ma tapplikax għal-Liechtenstein sakemm l-applikazzjoni tal-Ftehim bejn il-Komunità Ewropea u l-Konfederazzjoni Svizzera dwar il-kummerċ fi prodotti agrikoli tiġi estiża għal-Liechtenstein, kif speċifikat fl-adattamenti settorjali fl-Anness I tal-Ftehim ŻEE. Għaldaqstant, din id-Deċiżjoni m'għandhiex tapplika għal-Liechtenstein.
               
            
                  (5)
               
               
                  L-Anness I tal-Ftehim ŻEE għandu għaldaqstant jiġi emendat skont dan,
               
            ADOTTA DIN ID-DEĊIŻJONI:
      Artikolu 1
      Il-punti li ġejjin jiddaħħlu wara l-punt 103 (Regolament ta' Implimentazzjoni tal-Kummissjoni (UE) Nru 803/2013) tal-Kapitolu II tal-Anness I tal-Ftehim ŻEE:
      
                  “104.
               
               
                  
                     32014 R 0302: Ir-Regolament ta' Implimentazzjoni tal-Kummissjoni (UE) Nru 302/2014 tal-25 ta' Marzu 2014 li jikkonċerna l-awtorizzazzjoni ta' preparazzjoni tal-endo-1,3(4)-beta-glukanażi prodott mit-Trichoderma reesei (CBS 126896) bħala addittiv tal-għalf għat-tiġieġ għat-tismin u ħnienes miftuma (detentur tal-awtorizzazzjoni ROAL Oy) (ĠU L 90, 26.3.2014, p. 4).
               
            
                  105.
               
               
                  
                     32014 R 0304: Ir-Regolament ta' Implimentazzjoni tal-Kummissjoni (UE) Nru 304/2014 tal-25 ta' Marzu 2014 dwar l-awtorizzazzjoni tal-preparazzjonijiet tal-Enterococcus faecium NCIMB 10415, l-Enterococcus faecium DSM 22502 u l-Pediococcus acidilactici CNCM I-3237 bħala addittivi tal-għalf għal kull speċi ta' annimal (ĠU L 90, 26.3.2014, p. 8).
               
            
                  106.
               
               
                  
                     32014 R 0305: Ir-Regolament ta' Implimentazzjoni tal-Kummissjoni (UE) Nru 305/2014 tal-25 ta' Marzu 2014 dwar l-awtorizzazzjoni tal-aċidu propjoniku, il-propjonat tas-sodju u l-propjonat tal-ammonju bħala addittivi tal-għalf għall-ispeċijiet tal-annimali kollha ħlief ir-ruminanti, il-majjali u t-tjur (ĠU L 90, 26.3.2014, p. 12).”
               
            Artikolu 2
      It-testi tar-Regolamenti (UE) Nru 302/2014, (UE) Nru 304/2014 u (UE) Nru 305/2014 fil-lingwa Islandiża u dik Norveġiża, li jiġu ppubblikati fis-Suppliment taż-ŻEE ta' Il-Ġurnal Uffiċjali tal-Unjoni Ewropea, ikunu awtentiċi.
      Artikolu 3
      Din id-Deċiżjoni tidħol fis-seħħ fis-26 ta' Settembru 2014, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*).
      Artikolu 4
      Din id-Deċiżjoni tiġi ppubblikata fit-Taqsima taż-ŻEE u fis-Suppliment taż-ŻEE ta' Il-Ġurnal Uffiċjali tal-Unjoni Ewropea.
      
         Magħmul fi Brussell, il-25 ta' Settembru 2014.
         
            
               Għall-Kumitat Konġunt taż-ŻEE
            
            
               Il-President
            
            Kurt JÄGER
         
      
      
         (1)  ĠU L 90, 26.3.2014, p. 4.
      
         (2)  ĠU L 90, 26.3.2014, p. 8.
      
         (3)  ĠU L 90, 26.3.2014, p. 12.
      
         (*)  L-ebda rikwiżiti kostituzzjonali ma huma indikati.